title: Deċiżjoni tal-Kunsill Ewropew tal- 1 ta’ Diċembru 2009 dwar l-eżerċizzju tal-Presidenza tal-Kunsill

text:
               2.12.2009

               MT

               Il-Ġurnal Uffiċjali tal-Unjoni Ewropea

               L 315/50

         DEĊIŻJONI TAL-KUNSILL EWROPEW
   tal-1 ta’ Diċembru 2009
   dwar l-eżerċizzju tal-Presidenza tal-Kunsill
   (2009/881/UE)
   IL-KUNSILL EWROPEW,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 16(9) tiegħu,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 236(b) tiegħu,
   Billi:

               (1)

               Id-Dikjarazzjoni (Nru 9) annessa għall-Att Finali tal-Konferenza Intergovernattiva li adottat it-Trattat ta' Lisbona tipprevedi li l-Kunsill Ewropew jadotta, fid-data tad-dħul fis-seħħ tat-Trattat ta' Lisbona, id-Deċiżjoni li t-test tagħha jinsab fid-Dikjarazzjoni msemmija,

               (2)

               Huwa għalhekk xieraq li din id-Deċiżjoni tiġi adottata,

         ADOTTA DIN ID-DEĊIŻJONI:
   Artikolu 1
   1.   Il-Presidenza tal-Kunsill, bl-eċċezzjoni tal-konfigurazzjoni tal-Affarijiet Barranin, għandha tiġi eżerċitata minn gruppi prestabbiliti ta' tliet Stati Membri għal perijodu ta' 18-il xahar. Dawn il-gruppi għandhom ikunu ffurmati fuq bażi ta' rotazzjoni ndaqs bejn l-Istati Membri, li tieħu kont tad-diversità tagħhom u tal-bilanċ ġeografiku fi ħdan l-Unjoni.
   2.   Kull membru tal-grupp għandu jippresjedi f'rotazzjoni, għal perijodu ta' sitt xhur, il-presidenza tal-konfigurazzjonijiet kollha tal-Kunsill, minbarra l-konfigurazzjoni tal-Affarijiet Barranin. Il-membri l-oħra tal-grupp għandhom jassistu lill-Presidenza fir-responsabbiltajiet tagħha kollha, abbażi ta' programm komuni. Il-Membri tal-grupp jistgħu jiddeċiedu dwar arranġamenti alternattivi bejniethom.
   Artikolu 2
   Il-presidenza tal-Kumitat tar-Rappreżentanti Permanenti tal-Gvernijiet tal-Istati Membri għandha tiġi eżerċitata minn rappreżentant tal-Istat Membru li jeżerċita l-presidenza tal-Kunsill tal-Affarijiet Ġenerali.
   Il-presidenza tal-Kumitat Politiku u ta' Sigurtà għandha tiġi eżerċitata minn rappreżentant tar-Rappreżentant Għoli għall-Affarijiet Barranin u l-Politika ta' Sigurtà.
   Il-presidenza tal-korpi preparatorji tal-konfigurazzjonijiet differenti tal-Kunsill, minbarra l-konfigurazzjoni tal-Affarijiet Barranin, għandha taqa' fuq il-membru tal-grupp li jeżerċita l-presidenza tal-konfigurazzjoni rilevanti, sakemm ma jiġix deċiż mod ieħor skont l-Artikolu 4.
   Artikolu 3
   Il-Kunsill tal-Affarijiet Ġenerali, bil-kooperazzjoni tal-Kummissjoni, għandu jassigura l-koerenza u l-kontinwità fix-xogħol tal-konfigurazzjonijiet differenti tal-Kunsill fil-qafas ta' programmazzjoni pluriennali. L-Istati Membri li jeżerċitaw il-Presidenza għandhom jieħdu, bl-assistenza tas-Segretarjat Ġenerali tal-Kunsill, il-miżuri kollha meħtieġa għall-organizzazzjoni u l-iżvolġiment mingħajr xkiel tal-ħidma tal-Kunsill.
   Artikolu 4
   Il-Kunsill għandu jadotta deċiżjoni li tistabbilixxi l-miżuri għall-implimentazzjoni ta' din id-Deċiżjoni.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, l-1 ta’ Diċembru 2009.

            Għall-Kunsill Ewropew

            Il-President

         H. VAN ROMPUY


title: Id-Deċiżjoni tal-Kunsill tat- 8 ta' Ġunju 2004 li taħtar membru Ġermaniż tal-Kumitat tar-Reġjuni

text:
               30.5.2006

               MT

               Il-Ġurnal Uffiċjali ta’ l-Unjoni Ewropea

               423

         ID-DEĊIŻJONI TAL-KUNSILL
   tat-8 ta' Ġunju 2004
   li taħtar membru Ġermaniż tal-Kumitat tar-Reġjuni
   (2004/684/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               fit-22 ta' Jannar 2002 (1) il-Kunsill adotta Deċiżjoni li taħtar il-membri u l-membri supplenti tal-Kumitat tar-Reġjuni,

               (2)

               sar vakanti post ta' membru tal-Kumitat tar-Reġjuni wara r-riżenja tas-Sinjur Berndt RÖDERS, notifikata lill-Kunsill fil-5 ta' Mejju 2004,

         IDDEĊIEDA KIF ĠEJ:
   Artikolu Uniku
   Is-Sinjur Rolf HARLINGHAUSEN, Mitglied des Europaausschusses der Hamburgischen Bürgerschaft, hu b'dan maħtur membru tal-Kumitat tar-Reġjuni minflok is-Sinjur Berndt RÖDER għall-bqija tal-mandat tiegħu, li jkompli sal-25 ta' Jannar 2006.

      Magħmula fil-Lussemburgu, nhar it-8 ta' Ġunju 2004.

            Għall-Kunsill,

            Il-President

         M. McDOWELL

      (1)  ĠU L 24, 26.1.2002, p. 38.


title: 2011/656/: Deċiżjoni tal-Parlament Ewropew u tal-Kunsill tas- 27 ta’ Settembru 2011 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/029 NL/Zuid-Holland u Utrecht Diviżjoni 18 mill-Pajjiżi l-Baxxi)

text:
               7.10.2011

               MT

               Il-Ġurnal Uffiċjali tal-Unjoni Ewropea

               L 263/13

         DEĊIŻJONI TAL-PARLAMENT EWROPEW U TAL-KUNSILL
   tas-27 ta’ Settembru 2011
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/029 NL/Zuid-Holland u Utrecht Diviżjoni 18 mill-Pajjiżi l-Baxxi)
   (2011/656/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l- amministrazzjoni finanzjarja tajba (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali lill-ħaddiema li ngħataw is-sensja minħabba bidliet strutturali kbar fix-xejriet kummerċjali dinjin dovuti għall-globalizzazzjoni u biex dawn jiġu megħjuna fir-reintegrazzjoni tagħhom fis-suq tax-xogħol.

               (2)

               L-ambitu tal-FEG twessa’ għal applikazzjonijiet imressqa mill-1 ta’ Mejju 2009 biex jinkludi appoġġ għall-ħaddiema li ngħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 miljun.

               (4)

               Il-Pajjiżi l-Baxxi ressqu applikazzjoni fl-20 ta’ Diċembru 2010 għall-mobilizzazzjoni tal-FEG, fir-rigward ta’ sensji f’52 intrapriża li joperaw fid-Diviżjoni 18 tar-Reviżjoni 2 tan-NACE (“Stampar u r-riproduzzjoni ta’ media rrekordjata”) fir-reġjuni NUTS II ta’ Zuid-Holland (NL33) u Utrecht (NL31) fil-Pajjiżi l-Baxxi, u ssuplimentawha b’tagħrif addizzjonali sat-3 ta’ Marzu 2011. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta’ EUR 2 649 148.

               (5)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Pajjiżi l-Baxxi.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 2 649 148 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, is-27 ta’ Settembru 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         M. DOWGIELEWICZ

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2006/377/KE: Deċiżjoni tal-Kunsill tas- 6 ta’ Diċembru 2005 dwar il-konklużjoni ta' Ftehim rigward il-parteċipazzjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka fiż-Żona Ekonomika Ewropea u erba' ftehim relatati

text:
               2.6.2006

               MT

               Il-Ġurnal Uffiċjali ta’ l-Unjoni Ewropea

               28

         DEĊIŻJONI TAL-KUNSILL
   tas-6 ta’ Diċembru 2005
   dwar il-konklużjoni ta' Ftehim rigward il-parteċipazzjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka fiż-Żona Ekonomika Ewropea u erba' ftehim relatati
   (2006/377/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 310, flimkien mat-tieni sentenza ta' l-ewwel subparagrafu ta' l-Artikolu 300 (2) u t-tieni subparagrafu ta' l-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-kunsens mogħti mill-Parlament Ewropew (1),
   Billi:

               (1)

               Il-Ftehim u l-Protokolli li ġejjin ġew iffirmati, f'isem il-Komunità Ewropea, fl-14 ta’ Ottubru 2003 bla ħsara għall-possibiltà li jkunu konklużi f'data aktar tard (2), skond id-Deċiżjoni tal-Kunsill tat-13 ta’ Ottubru 2003 (3):

                           (a)

                           Ftehim rigward il-parteċipazzjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka fiż-Żona Ekonomika Ewropea;

                           (b)

                           Ftehim bejn ir-Renju tan-Norveġja u l-Komunità Ewropea dwar il-Mekkaniżmu Finanzjarju Norveġiż għall-perijodu 2004-2009;

                           (ċ)

                           Protokoll Addizzjonali għall-Ftehim bejn il-Komunità Ekonomika Ewropea u r-Repubblika ta' l-Islanda bħala riżultat ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea;

                           (d)

                           Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja bħala riżultat ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea;

                           (e)

                           Ftehim fil-forma ta' Skambju ta' Ittri bejn il-Komunità Ewropea u r-Renju tan-Norveġja rigward ċerti prodotti agrikoli.

               (2)

               Il-Ftehim u l-Protokolli għandhom jidħlu fis-seħħ fl-istess waqt. Dan huma applikati proviżorjament mill-1 ta’ Mejju 2004 permezz tal-Ftehim fil-forma ta' Skambju ta' Ittri bejn il-Komunità u kull wieħed mill-Istati EFTA taż-ŻEE u approvati f'isem il-Komunità bid-Deċiżjoni tal-Kunsill (2004/368/KE) tat-30 ta’ Marzu 2004 dwar l-applikazzjoni proviżorja tal-Ftehim rigward il-parteċipazzjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka fiż-Żona Ekonomika Ewropea (4) u l-applikazzjoni proviżorja ta' l-erba' ftehim relatati.

               (3)

               Il-Ftehim u l-Protokolli għandhom jiġu approvati,

         ADOTTA DIN ID-DEĊIŻJONI:
   Artikolu 1
   1.   Il-Ftehim u l-Protokolli li ġejjin huma hawnhekk approvati f'isem il-Komunità Ewropea:

               (a)

               Ftehim rigward il-parteċipazzjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka fiż-Żona Ekonomika Ewropea;

               (b)

               Ftehim bejn ir-Renju tan-Norveġja u l-Komunità Ewropea dwar il-Mekkaniżmu Finanzjarju Norveġiż għall-perijodu 2004-2009;

               (ċ)

               Protokoll Addizzjonali għall-Ftehim bejn il-Komunità Ekonomika Ewropea u r-Repubblika ta' l-Islanda bħala riżultat ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea;

               (d)

               Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja bħala riżultat ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea;

               (e)

               Ftehim fil-forma ta' Skambju ta' Ittri bejn il-Komunità Ewropea u r-Renju tan-Norveġja rigward ċerti prodotti agrikoli.

         2.   It-test tal-Ftehim u tal-Protokolli huwa mehmuż ma' din id-Deċiżjoni (5).
   Artikolu 2
   Il-President tal-Kunsill qiegħed hawnhekk jiġi awtorizzat li jinnomina l-persuna li jkollha s-setgħa tiddepożita f'isem il-Komunità Ewropea l-att ta' approvazzjoni previst f'kull wieħed mill-Ftehim u Protokolli, sabiex jesprimi l-kunsens tal-Komunità li tintrabat.

      Magħmula fi Brussell, nhar is-6 ta’ Diċembru 2005.

            Għall-Kunsill

            Il-President

         G. BROWN

      (1)  ĠU C 97 E, 22.4.2004, p. 67.

      (2)  ĠU L 130, 29.4.2004, p. 11, 81, 85, 89 u 93.

      (3)  Għadha mhux ippubblikata fil-Ġurnal Uffiċjali.

      (4)  ĠU L 130, 29.4.2004, p. 1.

      (5)  Il-verżjoni Ċeka, Estonjana, Latvjana, Litwana, Ungeriża, Maltija, Pollakka, Slovakka u Slovena ta' dan il-Ftehim għandhom jiġu ppubblikati fl-edizzjoni speċjali tal-Ġurnal Uffiċjali f'data aktar tard.


Deċiżjoni tal-Kunsill tal- 11 ta’ Lulju 2006 dwar l-iffirmar f'isem il-Komunità Ewropea, u l-applikazzjoni provviżorja tal-Ftehim fil-forma ta' skambju ta' ittri rigward l-estensjoni tal-protokoll li jiffissa l-opportunitajiet tas-sajd u l-kumpens finanzjarju previst fil-Ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissaw dwar is-sajd fl-ilmijiet tal-Ginea-Bissaw għall-perjodu bejn is- 16 ta' Ġunju 2006 u l- 15 ta' Ġunju 2007


title: Deċiżjoni tal-Kunsill (UE) 2016/2044 tat-18 ta' Novembru 2016 dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika tal-Poplu taċ-Ċina dwar l-eżenzjoni mill-viża għal soġġorn qasir għad-detenturi ta' passaporti diplomatiċi

text:
               24.11.2016

               MT

               Il-Ġurnal Uffiċjali tal-Unjoni Ewropea

               L 318/1

         DEĊIŻJONI TAL-KUNSILL (UE) 2016/2044
   tat-18 ta' Novembru 2016
   dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika tal-Poplu taċ-Ċina dwar l-eżenzjoni mill-viża għal soġġorn qasir għad-detenturi ta' passaporti diplomatiċi
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Kummissjoni nnegozjat, f'isem l-Unjoni Ewropea, ftehim mar-Repubblika tal-Poplu taċ-Ċina dwar l-eżenzjoni mill-viża għal soġġorn qasir għad-detenturi ta' passaporti diplomatiċi (il-“Ftehim”).

               (2)

               F'konformità mad-Deċiżjoni tal-Kunsill (UE) 2016/431 (2), il-Ftehim ġie ffirmat u applikat fuq bażi proviżorja mit-3 ta' Marzu 2016.

               (3)

               Il-Ftehim iwaqqaf Kumitat Konġunt ta' esperti għall-ġestjoni tal-Ftehim. F'dan il-Kumitat Konġunt, l-Unjoni għandha tkun irrappreżentata mill-Kummissjoni, li għandha tkun megħjuna mir-rappreżentanti tal-Istati Membri.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li r-Renju Unit ma jieħux sehem fihom, f'konformità mad-Deċiżjoni tal-Kunsill 2000/365/KE (3); għalhekk ir-Renju Unit mhuwiex qiegħed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li l-Irlanda ma tieħux sehem fihom, f'konformità mad-Deċiżjoni tal-Kunsill 2002/192/KE (4); għalhekk l-Irlanda mhijiex qiegħda tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Poplu taċ-Ċina dwar l-eżenzjoni mill-viża għal soġġorn qasir għad-detenturi ta' passaporti diplomatiċi huwa b'dan approvat f'isem l-Unjoni.
   Artikolu 2
   Il-President tal-Kunsill għandu jagħti, f'isem l-Unjoni, in-notifika prevista mill-Artikolu 10(1) tal-Ftehim (5).
   Artikolu 3
   Il-Kummissjoni, megħjuna mir-rappreżentanti tal-Istati Membri, għandha tirrappreżenta lill-Unjoni fil-Kumitat Konġunt ta' esperti skont l-Artikolu 7 tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-18 ta' Novembru 2016.

            Għall-Kunsill

            Il-President

         R. KALIŇÁK

      (1)  Il-kunsens ingħata fil-25 ta' Ottubru 2016 (għadu mhuwiex ippubblikat fil-Ġurnal Uffiċjali).

      (2)  Id-Deċiżjoni tal-Kunsill (UE) 2016/431 tat-12 ta' Frar 2016 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika tal-Poplu taċ-Ċina dwar l-eżenzjoni mill-viża għal soġġorn qasir għad-detenturi ta' passaporti diplomatiċi (ĠU L 76, 23.3.2016, p. 17…).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43) (Edizzjoni Speċjali bil-Malti, Kap. 19, Vol. 001, p. 178).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20) (Edizzjoni Speċjali bil-Malti, Kap. 19, Vol. 004, p. 211).

      (5)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2011/836/PESK: Deċiżjoni tal-Kumitat Politiku u ta’ Sigurtà BiH/18/2011 tat- 2 ta’ Diċembru 2011 dwar il-ħatra ta’ Kmandant tal-Forza tal-UE għall-operazzjoni militari tal-Unjoni Ewropea fil-Bosnja-Ħerzegovina

text:
               15.12.2011

               MT

               Il-Ġurnal Uffiċjali tal-Unjoni Ewropea

               L 332/10

         DEĊIŻJONI TAL-KUMITAT POLITIKU U TA’ SIGURTÀ BiH/18/2011
   tat-2 ta’ Diċembru 2011
   dwar il-ħatra ta’ Kmandant tal-Forza tal-UE għall-operazzjoni militari tal-Unjoni Ewropea fil-Bosnja-Ħerzegovina
   (2011/836/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2004/570/PESK tat-12 ta’ Lulju 2004 dwar operazzjoni militari tal-Unjoni Ewropea fil-Bosnja-Ħerzegovina (1) u b’mod partikolari l-Artikolu 6(1) tagħha,
   Billi:

               (1)

               Skont l-Artikolu 6(1) tal-Azzjoni Konġunta 2004/570/PESK, il-Kunsill awtorizza lill-Kumitat Politiku u ta’ Sigurtà (KPS) biex jieħu deċiżjonijiet ulterjuri dwar il-ħatra tal-Kmandant tal-Forza tal-UE.

               (2)

               Permezz tad-Deċiżjoni 2009/836/PESK (2), il-KPS ħatar lill-Maġġur Ġeneral Bernhard BAIR bħala Kmandant tal-Forza tal-UE għall-operazzjoni militari tal-Unjoni Ewropea fil-Bosnja-Ħerzegovina.

               (3)

               Il-Kmandant tal-Operazzjoni tal-UE rrakkomanda l-ħatra tal-Brigadier Ġenerali Robert BRIEGER bħala l-Kmandant tal-Forza tal-UE l-ġdid għall-operazzjoni militari tal-Unjoni Ewropea fil-Bosnja-Ħerzegovina.

               (4)

               Il-Kumitat Militari tal-UE appoġġa r-rakkomandazzjoni.

               (5)

               Skont l-Artikolu 5 tal-Protokoll (Nru 22) dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża.

               (6)

               Fit-12 u t-13 ta’ Diċembru 2002, il-Kunsill Ewropew ta’ Kopenħagen adotta Dikjarazzjoni li tgħid li l-arranġamenti ‘Berlin plus’ u l-implimentazzjoni tagħhom ser japplikaw biss għal dawk l-Istati Membri tal-UE li huma wkoll jew membri tan-NATO jew partijiet fis-‘Sħubija għall-Paċi’, u li konsegwentement ikkonkludew ftehimiet dwar sigurtà bilaterali man-NATO,

         ADOTTA DIN ID-DEĊIŻJONI:
   Artikolu 1
   Il-Brigadier Ġenerali Robert BRIEGER huwa b’dan maħtur Kmandant tal-Forza tal-UE għall-operazzjoni militari tal-Unjoni Ewropea fil-Bosnja-Ħerzegovina.
   Artikolu 2
   Din id-Deċiżjoni għandha tidħol fis-seħħ fis-6 ta’ Diċembru 2011.

      Magħmul fi Brussell, it-2 ta’ Diċembru 2011.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 252, 28.7.2004, p. 10.

      (2)  ĠU L 299, 14.11.2009, p. 17.